Margrethe Renstrøm

Margrethe Renstrøm (født 1985) er en norsk friidrettsutøver som hopper lengde for IK Tjalve. Per 2022 er hun innehaver av norgesrekorden i lengde med 6,68 meter. 

 Idrettskarriere 
Hun satte norsk rekord i lengde med 6,68 meter under i EM i Barcelona den 27. juli 2010. Hun slo da sin egen rekord på 6,64 fra Norgesmesterskapet i 2009, hvor hun slettet den 41 år gamle norske rekorden til Berit Berthelsen på 6,56 meter satt på Bislett 10. september 1968. 1. august 2009: friidrett.no  Hoppet inn i historiebøkene

Hun har hatt sin mor Reidun Renstrøm som trener mens hun hoppet for Søgne Idrettslag frem til 2005 og overgangen til Tjalve. Hun fikk da trener støtte fra Leif Olav Alnes til hurtighetstreningen. I 2013 valgte Renstrøm å satse fulltid på idretten og inngikk en treneravtale med tidligere høydehopper Håkon Särnblom.

I forkant av EM i friidrett 2010 i Barcelona vurderte Renstrøm å bytte satsben etter en periode med ryggproblemer og jumper’s knee. Hun tok bronse i EM i friidrett 2012 i Helsingfors med resultatet 6,67, det var 14 cm bak vinneren Éloyse Lesueur.NRK (28. juni 2012): Bronsemedalje til Renstrøm, hentet 29. juni 2012 I OL i London skadet hun seg under oppvarmingen for forsøksksheatet og måtte bryte konkurransen. Det ble senere påvist en avrivning av senespeilet under høyre foten.NRK (7. august 2012): Skade knuste OL-draumen, besøkt 27. mai 2013

 Privatliv 
Renstrøm bor i Oslo og er utdannet fysioterapeut fra Høgskolen i Oslo. 

 NM-medaljer 
Renstrøm har sju NM-titler i lengdehopp utendørs,friidrett.no    NM-medaljer for Lengde/Long Jump kvinner og to i tresteg,friidrett.no  NM-medaljer for Tresteg/Triple Jump kvinner samt en tittel hver i lengde og tresteg innendørs.friidrett.no  NM-medaljer for Tresteg innendørs/Triple jump indoors kvinner 
PlasseringØvelseÅrGullLengde2002, 2003, 2005, 2006, 2007, 2008 og 2009GullTresteg2006 og 2007GullLengde (innendørs)2009 GullTresteg (innendørs)2005 SølvLengdehopp (innendørs)2006BronseTresteg2005

 Referanser 

 Eksterne lenker 

 Margrethe Renstrøm - tjalve.no

Kategori:Norske lengdehoppere
Kategori:Norgesmestere i friidrett
Kategori:Deltakere for Norge under Sommer-OL 2012
Kategori:Friidrettsutøvere under Sommer-OL 2012
Kategori:Friidrettsutøvere for IK Tjalve
Kategori:Deltakere for Norge under VM i friidrett 2009
Kategori:Deltakere for Norge under EM i friidrett 2012
Kategori:Norske fysioterapeuter